สวัสดีค่ะหนูปวดท้องน้อยแบบหน่วงๆค่ะและเวลาปัสสวะก็จะมีเลือดออกมาเปนสีแดงอยากทรายว่าจะมีผลค้างเคียงรัยหรือป่าวค่ะ
สวัสดีค่ะ อาการปัสสาวะเป็นเลือด และมีปวดท้องน้อย อาจเกิดจาก- การติดเชื้อทางเดินปัสสาวะส่วนล่าง เป็นสาเหตุที่พบได้บ่อยที่สุด โดยเฉพาะในผู้หญิง โดยมักมีอาการอื่นร่วมด้วย เช่น ปวดหรือแสบขณะปัสสาวะ ปัสสาวะบ่อย กลั้นปัสสาวะไม่ได้ รู้สึกปัสสาวะไม่สุด ปวดท้องน้อย เป็นต้น- การติดเชื้อที่กรวยไต แต่มักมีไข้สูง หนาวสั่นร่วมด้วย- มีนิ่วในไต หรือนิ่วในกระเพาะปัสสาวะ- โรคไตบางชนิด เช่น ไตอักเสบ (Glomerulonephritis) แต่จะไม่ได้ทำให้มีอาการปวดท้องน้อย- การออกกำลังกายที่ใช้แรงมาก- อวัยวะในทางเดินปัสสาวะได้รับบาดเจ็บ เช่น เกิดอุบัติเหตุหรือบาดเจ็บจากการเล่นกีฬา- เนื้องอกหรือมะเร็งที่ไตหรือกระเพาะปัสสาวะในเบื้องต้นแนะนำให้ดื่มน้ำมากๆ ไม่กลั้นปัสสาวะ หลีกเลี่ยงการดื่มชา กาแฟ หรือแอลกอฮอล์ และควรงดการมีเพศสัมพันธ์ไปก่อน หากยังคงมีปัสสาวะเป็นเลือด ก็ควรไปพบแพทย์เพื่อตรวจหาสาเหตุค่ะ